open-index/open-wikipedia-markdown huggingface dataset:
பர்பரிகன்

**பர்பரிகன்** இந்து தொன்மவியலில் மகாபாரதத்தில் பீமனின் மகன் கடோற்கஜனுக்கும் யாதவ அரசன் மூருவின் மகள் மௌர்விக்கும் பிறந்தவனாவான். யட்சனான பர்பரிகன் மனிதனாக மறுபிறவி எடுத்தவன். பாண்டவர்கள் பக்கம் போராட விரும்பினாலும், *தோற்கும் கட்சிக்கே ஆதரவு* என்ற தனது கொள்கையால் கௌரவர்களுடன் சேர்ந்து கொள்கிறான்.

இராசத்தானில் பர்பரிகன் குருச்சேத்திரப் போரில் தனது தாத்தாக்களான பாண்டவர்கள் வெற்றி காண பலி கொடுக்கப்பட்டான் என நம்பப்படுகிறது. இந்தச் செய்கையால் கிருஷ்ணர் அவனைத் தெய்வமாக்குகிறார். அங்கு பர்பரிகன் கதுஷ்யாம்ஜி என வழிபடப்படுகிறார்.

## வெளி இணைப்பு
* தமிழில் முழு மஹாபாரதம்

பகுப்பு:இந்திய தொன்மவியல்
பகுப்பு:மகாபாரதக் கதை மாந்தர்கள்
பகுப்பு:அரக்கர்கள்
சிலாவிக் மக்கள்

thumb|இசுலாவிய இன மக்கள் பெரும்பான்மையாகவும் இசுலாவிய மொழி நாட்டு மொழியாகவும் உள்ள நாடுகள்

**இசுலாவியர்** (Slavic people) அல்லது **சிலாவிக்** என்னும் மக்கள் கிழக்கு ஐரோப்பாவில் வாழும் இந்திய-ஐரோப்பிய குடும்ப மொழிகள் சிலவற்றைப் பேசும் இனத்தினர். கிபி 6 ஆம் நூற்றாண்டில் இருந்து தங்கள் தாயகமாகிய கிழக்கு ஐரோப்பாவில் இருந்து கிழக்கு, நடு ஐரோப்பாவிலும் பால்க்கன் பகுதிகளுக்குப் பரவத் தொடங்கினர். பின்னர் பலரும் சைபீரியாவிலும் நடு ஆசியாவிலும் குடியேறினர்.

இசுலாவியர் வாழிடத்தைப் பொருத்து கீழ்க்காணுமாறு பகுப்பர்:

* *மேற்கு இசுலாவியர்* (இவர்களுள் அடங்குவர்: செக் மக்கள், போலந்தியர், கசூபியர் (Kashubians), மொராவியர், இசுலோவாக்கியர் (Slovaks), இசைலேசியர் (Silesians), இசோர்பர் (Sorbs)),
* *கிழக்கு இசுலாவியர்* (இவர்களுள் அடங்குவர்  பெலாரூசியர், உருசியர், யுக்ரேனியர், உரூசினியர் (Rusyns)
* *தெற்கு இசுலாவியர்* (இவர்களுள் அடங்குவர்: பாசினியர், பல்கேரியர், குரோட் மக்கள், மாசிடோனியர், மான்ட்டெனேகிரியர், செர்பியர், இசுலோவேனியர்)

## அடிக்குறிப்புகளும் மேற்கோள்களும்


பகுப்பு:ஐரோப்பிய இனக்குழுக்கள்
பெர்தினாந்தோ காருலியின் படைப்புகள்

**Op. 11*, Duo In C Major for guitar and piano
**Op. 32*, Three Waltzes for guitar and piano
**Op. 37*, Duo In D Major for guitar and piano
**Op. 45*, Great Duo In A Major for guitar and piano
**Op. 63*, Great Duo In A Major for guitar and piano
**Op. 65*, Duo In A Major for guitar and piano
**Op. 70*, Great Duo In D Major for guitar and piano
**Op. 86*, Great Duo In E Minor for guitar and piano
**Op. 92*, Three Small Duos for guitar and piano
**Op. 127*, Nocturne In G Major for guitar and piano
**Op. 130*, Duo In C Major for guitar and piano
**Op. 131*, Two Nocturnes for guitar and piano
**Op. 134*, Duo In D Major for guitar and piano
**Op. 135*, Duo In C Major for guitar and piano
**Op. 151*, Duo In G Major for guitar and piano
**Op. 161*, Great March Of Agthe In C Major for guitar and piano
**Op. 168*, Great March Of Ries In D Major for guitar and piano
**Op. 169*, Beethoven's Variations In F Major for guitar and piano
**Op. 189*, Three Duos for guitar and piano
***Nr. 1*, Duo In A Major
***Nr. 2*, Duo In G Major
***Nr. 3*, Duo In D Major
**Op. 196b*, Three Sonatinas for guitar and piano
**Op. 207, Nr. 1*, Solo In D Major  for guitar and piano
**Op. 208*, Nocturne In A Major for guitar and piano
**Op. 233*, Two Duos On Themes By Rossini for guitar and piano
**Op. 236*, Mix On Themes By Rossini for guitar and piano

பகுப்பு:இசை
அவுன்சு

**அவுன்சு**, **அவுன்ஸ்** அல்லது **ஔன்சு** (ஆங்கிலம் ounce, சுருக்கம் oz. தமிழில் *அவு*.) என்பது மெட்ரிக் முறையைச் சேராத ஒரு சிறிய எடை அலகு. ஒரு பவுண்டு நிறை (mass) எடையில் பதினாறில் ஒரு பங்கு. ஒரு அவுன்சு = 1/16 பவுண்டு. இவ் அலகு முன்னிருந்த பிரித்தானிய பேரரசிய (இம்ப்பீரியல்) முறையைச் சேர்ந்த ஓர் அலகு. தற்காலத்தில் ஐக்கிய அமெரிக்க நாடுகளில் இன்னும் பயன்பாட்டில் உள்ளது. எடையைக் குறிக்கும் அவுன்சு என்னும் இதே பெயர் சிறு சிறு எடை வேறுபாடுகளுடன் பயன்பாட்டில் உள்ளது. பொதுவாக அவுன்சு என்று குறிக்க்ப்படுவது *அனைத்துலக அவெடிபாய்சு* (avoirdupois) *அவுன்சு* என்பதாகும். இது ஏறத்தாழ 28.35 கிராம் எடை உடையது. இது தவிர வேறு பல அவுன்சுகளில் *டிராய் அவுன்சு* (Troy ounce) என்பது 31.1 கிராம் எடை உள்ளது. டிராய் அவுன்சு என்பதை "டி அவு" என்னும் சுருக்கெழுத்துகளால் குறிக்கப்பெறும்.

## பல்வேறு அவுன்சுகள்

## வெளியிணைப்புகள்
* Dictionary of Units: Ounce

பகுப்பு:பிரித்தானிய அலகுகள்
பகுப்பு:அலகுகள்
மலிந்த வர்ணபுர

**பஸ்நாயக்கசாலித் மலிந்த வர்ணபுர**, (பிறப்பு 26 மே 1979 கொழும்பு, இலங்கை)ஒரு  இலங்கை துடுப்பாட்ட வீரர் ஆவார். இவர் இடது கை மட்டையாளராகவும், வலது கை வேகசச் சுழல் பந்து வீச்சளாரகவும் அணியில் இடம் பிடித்துள்ளார். 1998/99 பருவத்தில் தனது முதல் தரத் துடுப்பாட்ட வாழ்வை தொடங்கினாலும் 2007 ஆம் ஆண்டு வரை இலங்கை துடுப்பாட்ட அணிக்கு விளையாடவில்லை. ஆனால் அதற்கு முன்னர் 1998 பொதுநலவாயப் போட்டிகளின் போது அங்கு சென்ற இலங்கை துடுப்பாட்ட அணியில் இடம்பிடித்திருதார். இலங்கை A அணிக்கு விளையாடி வங்காளதேசத்தின் A அணிக்கு எதிராக பெறப்பட்ட 242 ஓட்டங்கள், இவர் பெற்ற கூடிய ஓட்டங்களாகும்.

## மேற்கோள்கள்

*கிரிக்கெட் ஆர்கைவ் தளத்தின் வீரர் விபரம
*வீரர்கள் உத்தியோகத்தர் விபரம் கிரிக்கின்போ

பகுப்பு:இலங்கைத் துடுப்பாட்டக்காரர்கள்
பகுப்பு:1979 பிறப்புகள்
பகுப்பு:வாழும் மக்கள்
சிங்களவர் விளையாட்டுக் கழக அரங்கம்

**சிங்களவர் விளையாட்டுக் கழக அரங்கம்**இலங்கையில் காணப்படும் துடுப்பாட்ட அரங்கங்களில் ஒன்றாகும். இலங்கையில் துடுப்பாட்டத்தைக் கட்டுப்படுத்தும் இலங்கை துடுப்பாட்ட வாரியத்தின் தலைமையகமும் இதுவாகும். இலங்கையில் நடைபெறும் முக்கிய பன்னாட்டுத் துடுப்பாட்டப் போட்டிகளையும், உள்நாட்டுத் துடுப்பாட்டப் போட்டிகளின் இறுதிப் போட்டிகளையும் இங்கு நடத்துவதால் இவ்வரங்கம் இலங்கையின் லோட்ஸ்  அரங்கம் எனப்படுகிறது. 1984 ஆம் ஆண்டு இலங்க்கைக்கு சுற்றுப்பயணம் மேற்கொண்டிருந்த நியூசிலாந்து துடுப்பாட்ட அணிக்கும் இலங்கை துடுப்பாட்ட அணிக்குமிடையில் நடைபெற்ற தேர்வுத்துடுப்பாட்டப் போட்டி இங்கு நடைபெற்ற முதல் தேர்வுத் துடுப்பாட்ட போட்டியாகும். இவ்வரங்கின் முதலாவது ஒருநாள் பான்னாட்டுத் துடுப்பாட்டப் போட்டி 1982 ஆம் ஆண்டு இங்கிலாந்து துடுப்பாட்ட அணிக்கும் இலங்கை துடுப்பாட்ட அணிக்கும் மிடையில் நடைபெற்றது.

## வரலாறு

1899 ஆம் ஆண்டு வேத்தியர் கல்லூரி, புனித தோமையார் கல்லூரி, வெசுலிக் கல்லூரின் ஆகியவற்றின் சிங்கள் மாணவர்கள் இணைந்து உருவாக்கிய அணி கோல்ட் துடுப்பாட்டக் கழகத்தை ஒரு ஓட்டத்தால் வென்றதை அடுத்து சிங்களவர் மட்டும் கொண்ட ஒரு துடுப்பாட்டக் கழகம் ஒன்றை அமைக்க திட்டமிடப்பட்டது. இதன் படி சிங்களவர் துடுப்பாட்டக் கழகம் அமைக்கப்பட்டது. கழகம் விகாரமாதேவி பூங்காவில் காணியை குத்தகைக்கு எடுத்தது. இது இலங்கை தொல்பெருள் காப்பகத்துக்கு அண்மையில் அமைந்திருந்தது. 1952 ஆம் ஆண்டு 20 ஏக்கர் காணி குத்தகைக்கு எடுக்கப்பட்டு தற்போதைய மைட்லாண்ட் இடத்துக்கு மாறியது. இரண்டாம் உலகப் போர் நடைபெற்ற காலத்தில் இவ்வரங்கம் நேச நாடுகளின் வானூர்தித் தளமாக காணப்பட்டது.

## அரங்கம்

இவ்வரங்கின் காட்சி அரங்கு 1956 ஆம் ஆண்டு டொனொவந் அந்திரே என்பவரின் அனுசரனையால் முதல் முறை அமைக்கப்பட்டது. 1970 களில் பாரிய ஓட்டப் பலகை அமைக்கப்பட்டாலும் பின்னர் அதற்கு பதிலாக தற்போதைய ஓட்டப்பலகை அமைக்கப்பட்டது.

## மேற்கோள்கள்

## வெளியிணைப்புகள்

* Cricinfo SSC ground profile

பகுப்பு:இலங்கைத் துடுப்பாட்டத் திடல்கள்
மல்லி

**மல்லி** என்னும் பெயரிலுள்ள கட்டுரைகள்

# மல்லிகை என்ற மலரின் குறும்பெயர்.
# கொத்தமல்லி என்ற தாவரத்தின் குறும்பெயர்.
# மல்லி (ஊர்) - மல்லி கிழான் காரியாதி என்ற மன்னன் ஆண்ட சங்ககால ஊர்.
# மல்லி (திரைப்படம்)
# மல்லி நாடு - திருவில்லிப்புதூரின் பண்டைய பெயர்.
காலி பன்னாட்டு அரங்கம்

**காலி பன்னாட்டு அரங்கம்** தென் இலங்கையின் காலி மாநகரில் அமைந்துள்ள ஒரு துடுப்பாட்ட அரங்கமாகும். இதன் ஒரு பக்கத்தில் காலி கோட்டையும் மற்ற இரு புறமும் இந்தியப் பெருங்கடலும் அமைந்துள்ளது. இது உலகிலுள்ள அழகான துடுப்பாட்ட அரங்கங்களில் ஒன்றாக கருதப்படுகிறது. காலி துடுப்பாட்டக் கழகத்தின் இல்ல அரங்கமாக இவ்வரங்கம் காணப்படுகிறது.

## வரலாறு
இந்த மைதானமானது, 1876 ஆம் ஆண்டு, குதிரைப் பந்தயத்திடலாக நிர்மாணிக்கப்பட்டது. 1872 ஆம் வரையிலும் எந்தவகையான நிரந்தரமான பார்வை அரங்குகளும் இங்கு காணப்படவில்லை. காலி நகராட்சி மன்றத்தின் செயலாளராயிருந்த திருவாளர், பீ.ஏ. டெம்லரின் ஆலோசனையின் பேரில், "கிரான்ட் ஸ்டான்ட்" என்ற பார்வையாளர் அரங்கு நிர்மாணம் செய்யப்பட்டது. இருந்த போதிலும், இந்த மைதானத்தில் குதிரைப் பந்தய ஓட்டங்கள் நடைபெறுவது இடைநிறுத்தப்பட்டதோடு, மாறாக கிரிக்கெட் விளையாடுதல் இடம்பெற்றது. 1927 ஆம் உத்தியோகபூர்வமாக இது கிரிக்கெட் அரங்கமாக அறிவிக்கப்பட்டது.

1984 ஆம் ஆண்டு பெப்ரவரி மாதம் 29 ஆம் நாள் இந்த மைதானத்தில் முதற்தர கிரிக்கெட் ஆட்டங்கள் இடம்பெற்றன. காலி கிரிக்கெட் மைதானத்தின் அந்தநாள் செயலாளராயிருந்த திருவாளர். தனபால லோரண்சு அவர்களின் வழிகாட்டலின் பேரில், அரங்கத்தில் பசும் புற்தரை ஆடுகளம் அறிமுகம் செய்து வைக்கப்பட்டது. இதற்காக கொழும்பு கிரிக்கெட் கழகத்தின் உதவிகளும் பெற்றுக் கொள்ளப்பட்டன.

பின்னர் இம்மைதானமானது, சர்வதேச கிரிக்கெட் அமைவுகளுக்கேற்ப தரமுயற்றப்பட்டு, கிரிக்கெட் தேர்வு போட்டிகளை இடம்பெறக்கூடிய இலங்கையின் ஏழாவது கிரிக்கெட் அரங்கமாக உருவானது. முதல் தேர்வு ஆட்டமானது, 1998 ஆம் ஆண்டு, யூன் மாதம் முதலாவது தேர்வுப் போட்டி இடம்பெற்றது. இது நியூஸிலாந்து அணிக்கும் இலங்கை அணிக்கும் இடையில் இடம்பெற்றது. இதில், இலங்கை அணி ஒரு இனிங்சினாலும், 16 ஓட்டங்களாலும் வெற்றி பெற்றது. முதல் ஒருநாள் சர்வதேச போட்டியானது, 1998 ஆம் ஆண்டு, யூன் மாதம் 25 ஆம் திகதி, இந்திய அணிக்கும் இலங்கை அணிக்குமிடையில் நடைபெற ஒழுங்காகி இருந்தபோதும், அடை மழையின் காரணமாக அரங்கத்தின் ஆடுகளத்தில் நீர்தேங்கி நின்றதன் காரணத்தால் அப்போட்டி கைவிடப்பட்டது.

## மேற்கோள்கள்


பகுப்பு:இலங்கைத் துடுப்பாட்டத் திடல்கள்
ஆர். பிரேமதாச அரங்கம்

**ஆர். பிரேமதாச அரங்கம்** மேற்கு இலங்கையின் கொழும்பு மாநகரின் மாளிகாவத்தையில் அமைந்துள்ள ஒரு துடுப்பாட்ட அரங்கமாகும். 1994 ஆம் ஆண்டுக்கு முன்னதாக இவ்வரங்கம் கெத்தாராம துடுப்பாட்ட அரங்கம் என அழைக்கப்பட்டது. இன்று இவ்வரங்கம் இலங்கை துடுப்பாட்ட அணி விளையாடும் முக்கிய அரங்குகளில் ஒன்றாகும்.

## முன் வரலாறு
35,000 பேருக்கு இருக்கைகளைக் கொண்ட இவ்வரங்கம் இலங்கையின் முன்னாள் அதிபர் ரணசிங்க பிரேமதாசவின் திட்டத்தின் கீழ் செய்யப்பட்டதாகும். அரங்கம் அமைக்கப்படுவதற்கு முன்னர் இப்பகுதியில் பாரிய சதுப்புநிலம் காணப்பட்டதோடு அருகே இருக்கும் கெத்தாராம கோவிலுக்கு பிக்குகள் படகு மூலமே சென்று வந்தனர். 1986 பெப்ரவரி 2 ஆம் நாள் இவ்வரங்கம் திறந்துவைக்கப்பட்டது. முதல் போட்டியில் இலங்கை 'B'  அணியும் இங்கிலாந்து 'B'  அணியும் விளையாடின.

## மேற்கோள்கள்

பகுப்பு:இலங்கைத் துடுப்பாட்டத் திடல்கள்
பாந்திரா-வொர்லி கடற்பாலம்

**வாந்திரா-வொர்லி கடற்பாலம்** (*Bandra-Worli Sea Link*, ) மும்பையின் புறநகர் பகுதியான பாந்த்ராவை, மும்பை நகரப் பகுதியான தெற்கு மும்பையின் வொர்லியுடனும், பின்னர் நாரிமன் முனையுடனும் இணைக்கும் மேற்கு விரைவு நெடுஞ்சாலை திட்டத்தின் முதற்கட்டமாகும். இது எட்டு வழிகள் கொண்டதாய் முன்தகைவு திண்காறை பாதைப்பாலங்களைக் கொண்டு நடுவில் தொங்கு பாலத்துடன் அமைந்துள்ளது. மகாராட்டிர மாநில சாலை மேம்பாட்டு கழகம் (MSRDC)யின் ரூ 1600 கோடிகள் செலவான இந்த திட்டத்தை இந்துஸ்தான் கன்ஸ்ட்ரகுஷன் கம்பெனி (HCC) நிறைவேற்றியுள்ளது. வடிவமைத்து திட்டமேற்பார்வை யிட்டது டிஏஆர் கன்சல்ட்டன்ட்ஸ். 30 சூன் 2009 அன்று காங்கிரஸ் தலைவர் சோனியா காந்தி அவர்கள் இதனை திறந்துவைத்தார்.இந்த கடற்பாலம், தற்போது 45-60 நிமிடங்கள் எடுக்கும் பாந்திரா (மராட்டி:வாந்திரா)-வொர்லி பயண நேரத்தை 07-08 நிமிடங்களாக்கும் என எதிர்பார்க்கப்படுகிறது.

## திட்ட மேலோட்டம்
இந்த திட்டம் பத்து ஆண்டுகளுக்கு முன்னர் 1999இல் சிவசேனா தலைவர் பாலாசாகேப் தாக்கரேயால் அடிக்கல் நாட்டப்பட்டு துவக்கப்பட்டது. பொதுநல வழக்குகள், வடிவமைப்பு மாற்றங்கள், செலவேற்றங்கள் என தடங்கல்களை எதிர்கொண்டது. 
* இரண்டு கம்பி பிணைப்பு கம்பங்கள் புதியதாக தேவைப்பட்டன
* கடலுக்குள் 150 மீ தள்ளவேண்டியிருந்தது
* மீனவர்களின் கோரிக்கையை ஏற்று வொர்லி அருகாமையில் பாலத்தின் உயரத்தை அதிகரிக்க வேண்டியிருந்தது.

இந்த பாலம் மாகிம் அருகே மேற்கு விரைவு நெடுஞ்சாலையும் சுவாமி விவேகானந்த் சாலையும் சந்திக்கும் லவ்க்ரோவ் சாலைசந்திப்பிலிருந்து வொர்லி கடற்முகத்தை இணைக்கிறது.

பாந்திரா கம்பிப்பாலப்பகுதி 600 மீ நீளம் கொண்டது. இரு கம்பங்களும் 126 மீ உயரம் கொண்டவை. 2250 கி.மீ. அதிக தகைவுள்ள கால்வனைஸ் செய்யப்பட்ட இரும்பு கம்பிகள் 20,000 டன் எடையுள்ள பாலப்பகுதியை தாங்குகின்றன. நாட்டின் உயரிய கட்டிடக்கலை தொழிற்நுட்பத்திற்கு ஒரு சான்றாக விளங்குகிறது.

* இப்பாலத்தின் மின்விளக்குகள் ரூ. 9 கோடி செலவில் அமைக்கப்பட்டுள்ளன.
* 38000 கி.மீ. நீள இரும்பு கம்பிகள்,575000 டன் திண்காறை மற்றும் 6000 வேலையாட்கள் பயன்படுத்தப்பட்டுள்ளனர்.
* ஒருநாளில் 125000 வாகனங்கள் செல்லும் என எதிர்பார்க்கப்படுகிறது.

## விமர்சனங்கள்
பாந்திரா-வொர்லி கடற்பாலம் மும்பை மேற்கு கடற்கரையின் வெகு சிறிய பகுதிக்கே பயனுள்ளது. பத்து ஆண்டுகளுக்கு முன்னர் திட்டமிட்டதில் ஒரு பகுதிக்கே இத்தனை ஆண்டுகள் எடுத்திருக்கின்றன. வொர்லியில் போக்குவரத்து பிரிவதை சீர் செய்யவில்லை.இதனால் முழுப்பயன் கிட்டாது..
## மேற்கோள்கள்

## வெளி இணைப்புகள்

* Bandra worli sea Link Inaugurated 
* Bandra worli Sea Link Blog
* Bandra-Worli Sealink Project 
* Bandra-Worli Sea Link Project official website **Open in IE only.
* Forum to read about and discuss Bandra-Worli Sea Link 
* Construction photographs
* Latest Pictures including Night shots
* Bandra-Worli Sea Link: A hi-tech incompetence (Economic Times)
.

பகுப்பு:மும்பை
பகுப்பு:இந்தியப் பாலங்கள்
பகுப்பு:தொங்கு பாலங்கள்
டி. வி. இராமசுப்பையர்

**டி.வி.இராமசுப்பையர்** (அக்டோபர் 2, 1908 – ஜூலை 21, 1984) தினமலர் நாளிதழின் நிறுவனர். பொதுவாக **டி.வி.ஆர்** என அறியப்படும் இவர் கன்னியாகுமரி மாவட்டத்தை தமிழகத்துடன் இணைப்பதற்கான போராட்டத்தில் முக்கியப் பங்கு வகித்தவர்.

=வாழ்க்கைக் குறிப்பு=

## தகவல் மூலம்

பகுப்பு:தமிழகத் தொழிலதிபர்கள்
பகுப்பு:1908 பிறப்புகள்
பகுப்பு:1984 இறப்புகள்
பகுப்பு:தமிழகப் பத்திரிகையாளர்கள்
பகுப்பு:இதழாசிரியர்கள்
பகுப்பு:கன்னியாகுமரி மாவட்ட மக்கள்
கோ. சாரங்கபாணி

**கோ. சாரங்கபாணி** (ஏப்ரல் 19, 1903 - 1974) சிங்கப்பூரில் தமிழ்த் தொண்டாற்றிய தமிழறிஞர்  ஆவார். பத்திரிகைத் துறையில் பணியாற்றினார். 1935 ஆம் ஆண்டில் சிங்கப்பூரில் தமிழ் முரசு பத்திரிகையை வார இதழாகத் தொடங்கினார். தமிழ் முரசு வழியாகவே எழுத்தாளர் பேரவை, மாணவர் மணிமன்ற மலர், தமிழ் இளைஞர் மணிமன்றம் ஆகிய அமைப்புகளை உருவாக்கினார். சிங்கப்பூர் எனது தேசம் சிங்கப்பூர் அரசு எங்கள் அரசு புலம் பெயர்ந்தவர்களானாலும் நாங்கள் சிங்கப்பூர்கள் எங்களுக்கான உரிமைகளை எங்கள் அரசிடமிருந்தே பெருவோம் என்ற வழியில் சாரங்கபாணி செயல்பட்டார்.

தமி­ழர் பிரதி­நிதித்­துவ சபை, தமி­ழர் சீர்­திருத்­தச் சங்­கம் ஆகிய அமைப்பு­களை நிறு­வினார். தமிழ்க் கல்­வித் துறையை அன்­றைய மலா­யா பல்கலைக்­க­ழ­கத்­தில் அமைக்க சேவையாற்றினார். இந்­தி­யர்­களை சிங்­கப்­பூர் குடி­யு­ரி­மைப் பெற ஊக்­கு­வித்தார். கல்­வி­யி­லும் வேலை­யி­லும் இந்­தி­யர்­  முன்­னேற வேண்­டும் என்று உந்­து­தல் அளித்­தார்.

## வாழ்க்கைச் சுருக்கம்
1903- ஆம் ஆண்டு தமிழகத்தின் திருவாரூரில் பிறந்தார். திருவாரூரில் உயர்நிலைப்பள்ளியில் மெட்ரிக்குலேசன் பரீட்சையில் தேறினார். 1924- ஆம் ஆண்டில்  தமது இருபதாவது வயதில் சிங்கப்பூர் வந்தார். சிங்கப்பூரில் "முன்னேற்றம்" என்னும் பத்திரிகையில் துணையாசிரியராக தமது எழுத்துப் பணியைத் துவங்கினார். 1928 ஆம் ஆண்டு சிங்கப்பூருக்கு  வந்த திராவிடர் கழகத் தலைவர் பெரியாரைச் சந்தித்த பிறகு சீர்திருத்தக் கருத்துகளை தீவிரமாகப் பரப்பத் தொடங்கினார். 1930 ஆம் ஆண்டில் முன்னேற்றம் பத்திரிகையின் ஆசிரியரானார். இப்பத்திரிகையில் பல சீர்திருத்தக் கருத்துக்களையும் பகுத்தறிவுக் கட்டுரைகளையும் தொடர்து எழுதினார்.

1934-இல் "தமிழ் முரசு" செய்தி இதழை வாரந்தோறும் வெளியிட்டார். இப்பத்திரிகை மக்களிடம் அதிக செல்வாக்குப் பெறவே அது 1935-  ஆம் ஆண்டு முதல் தினசரியாக விரிவடைந்தது. தமிழ் முரசு பெரியாரின் கொள்கைகளையும் தமிழ் சீர்திருத்த சங்கத்தின் முற்போக்கான இலட்சியங்களையும் சாதி ஒழிப்பையும் பிராமண எதிர்ப்பையும் சனாதனக் கொள்கைகளையும் எழுதியது.

கோ.சா அவர்கள் 'சீர்திருத்தம்' என்ற மாத இதழையும் 'ரிபார்ம்' (*Reform*) என்னும் ஆங்கில மாத இதழையும், 'இந்தியன் டெய்லி மெயில்' (*Indian Daily Mail*) என்ற ஆங்கிலத் தினசரி செய்தி இதழையும் நடத்தினார்.

சீனப் பெண்ணான லிம் பூன் நியோவை திருமணம் செய்து கொண்டார். ராஜாராம், ஜானகிராம், ஜெயராம், பலராம் ஆகிய நான்கு மகன்களும் ராதா, ராஜம் ஆகிய இரண்டு மகள்களும் என இவரது குடும்பத்தில் ஆறு பிள்ளைகள் இருந்தனர். கோ.சாரங்கபாணி 1974 ஆம் ஆண்டு  மார்ச் 16 ஆம் தேதியன்று சிங்கப்பூர் பொது மருத்துவமனையில், 71-ஆவது வயதில் காலமானார்.

## தமிழவேள்
தவத்திரு குன்றக்குடி அடிகளார் 1955- ஆம் ஆண்டு கோலாலம்பூர் வந்திருந்தபோது கோ.சா அவர்களுக்குத் "தமிழவேள்" எனும் சிறப்புப் பட்டமளித்துப் பாராட்டினார். ஆண்டுதோறும் முத்தமிழ் விழாவில் வழங்கப்படும் தமிழவேள் விருது சிங்கப்பூர்த் தமிழ் இலக்கியத்துறையின் ஒரு முக்கியவிருதாகக் கருதப்படுகிறது. இவ்விருது கோ. சாரங்கபாணி அவர்களின் பெயரால் வழங்கப்படுகிறது. ஒவ்வோர் ஆண்டும் முத்தமிழ் விழாவின் போது தமிழ்த் தொண்டாற்றும் ஒரு சிங்கப்பூரர் தேர்ந்தெடுக்கப்பட்டு இவ்விருதின் மூலம் கௌரவிக்கப்படுகிறார். 1988 ஆம் ஆண்டு முதல் இவ்விருதுகள் வழங்கப்பட்டு வருகின்றன.

## மேற்கோள்கள்

## வெளி இணைப்புகள்
* தமிழ்வேள் கோ.சாரங்கபாணி

பகுப்பு:சிங்கப்பூர் தமிழர்
பகுப்பு:சிங்கப்பூர் எழுத்தாளர்கள்
பகுப்பு:1974 இறப்புகள்
பகுப்பு:1903 பிறப்புகள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
கொம்மந்தறை

**கொம்மந்தறை** யாழ்ப்பாணத்தின் வடக்கே வல்வெட்டித்துறைக்குத் தெற்காக அமைந்த ஒரு சிறிய விவசாயக் கிராமம். புகையிலை, வெங்காயம், மிளகாய் ஆகியவற்றின் விளைச்சலுக்கு பெயர் போன கிராமம். அக்கிராமத்தைச் சுற்றிலும் விறாட்சி நெற்கொழு ஆகிய நீர்த் தேங்கு குளங்கள் இக்கிராமத்தின் நீர்வளத்தைக் குன்றாமல் பாதுகாத்து வருகி்ன்றன.

## கோயில்கள்
*மாதா மனோன்மணி அம்மன் ஆலயம்
*வைரவர் கோயில்

## பாடசாலைகள்
*கம்பர்மலை வித்தியாலயம்
*மனோன்மணி அம்மாள் முன்பள்ளி

## சனசமூக நிலையம்
1968ம் ஆண்டளவில் ஊருக்கு சனசமூக நிலையம் ஒன்று தேவை என்பதை நன்குணர்ந்த அக்கால இளையோரும் மூத்தோரும் ஒன்றினைந்து அயராது முயற்சியில் இரண்டு மாடிகளைக் கொண்ட சனசமூக கட்டடம் அமைக்கப்பட்டது.

## விளையாட்டுக்கழகங்கள்
*கழுகுகள் விளையாட்டுக்கழகம்
* CYC (கொம்மந்தறை இளையோர் கழகம்)

## குளங்கள்
*விறாச்சி குளம்
*நெற்கொழு குளம்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
அமேசான் படுகை

**அமேசான் படுகை **என்பது தென்னமெரிக்காவில் அமேசான் ஆறும் அதன் துணையாறுகளும் பாயும் பகுதிகளைக் குறிக்கும். இதன் பெரும்பகுதி (40%) பிரேசில் நாட்டிலும், மற்றும் பெரு முதலிய நாடுகளிலும் பரந்துள்ளது. தென்னமெரிக்காவில் உள்ள அமேசான் மழைக்காடுகள் உலகிலேயே மிகப்பரந்த மழைக்காடுகள் ஆகும். இது 8,235,430 ச.கி.மீ அடர்ந்த காடுகளைக் கொண்டது. பல நூற்றாண்டுகளாக இது இப்பகுதியையும் அங்கு வாழும் உயிரினங்களையும் பாதுகாத்து வந்துள்ளது.

## வரலாறு
அமேசான் படுகையில் 12000 ஆண்டுகளுக்கும் மேலாக மக்கள் வாழ்ந்து வருகின்றனர். 16-ஆம் நூற்றாண்டில் ஐரோப்பியர் வருகையின் போது பலநூறு இன மக்கள் இருந்தனர். எனினும் 90 சதவீதப் பழங்குடிகள் ஐரோப்பியத் தொற்றுநோய்களின் காரணமாக ஐரோப்பிய வருகையின் முதல் நூறு ஆண்டுகளுக்குள் அழிந்து விட்டனர்.

இருபதாம் நூற்றாண்டின் பிற்பகுதி தொடங்கி, மக்கட்தொகைப் பெருக்கம், நெடுஞ்சாலைத் திட்டம் போன்றவற்றால் காடுகள் அழிக்கப்படுகின்றன.

## உயிரினங்கள்
அமேசான் படுகையில் உள்ள காடுகள் மிகவும் அடர்ந்து காணப்படுகின்றன. எனவே இங்கு பல்லாயிரக்கணக்கான உயிரினங்கள் வாழ்கின்றன. இவை மனிதர்கள் செல்ல முடியாத அளவுக்கு அடர்த்தியாக இருப்பதால் இங்குள்ள உயிரினங்களின் எண்ணிக்கை இன்றளவும் தெளிவாக வரையறுக்கப்படவில்லை.

## மேற்கோள்கள்

பகுப்பு:அமேசான் படுகை
பிரகாஷ் பதுகோனே

**பிரகாஷ் பதுகோனே** () (பிறப்புசூன்10, 1955) ஒரு இந்திய இறகுப்பந்தாட்ட வீரர். இங்கிலாந்தின் அனைவருக்குமான வெற்றி முதன்மைப் போட்டியில் வாகை சூடிய முதல் இந்திய வீரர். பதுகோனுக்கு 1982-ஆம் ஆண்டு பத்ம ஸ்ரீ விருதும் 1972-ஆம் ஆண்டு அருச்சுனா விருதும் அளிக்கப்பட்டன.

## முக்கிய வெற்றிகள்
* 1972 - அனைத்திந்திய அளவிலான இளையோருக்கான பட்டம்; அதே ஆண்டு அனைத்திந்திய அளவிலான பெரியவர்களுக்கான பட்டமும்.
* 1978 - கனடாவில் நடைபெற்ற கூட்டரசு நாடுகளுக்கிடையேயான விளையாட்டுப் போட்டிகளில் ஒற்றையர் பிரிவில் தங்கம்.
* 1980 - அனைவருக்குமான சுவீடன் போட்டி(*Swedish Open*), அனைவருக்குமான டென்மார்க் போட்டி(*Danish Open*), இங்கிலாந்தின் அனைவருக்குமான வெற்றி முதன்மைப் போட்டி (*All-England Championship*) ஆகியவற்றில் வெற்றி.

பகுப்பு:இந்திய இறகுப்பந்தாட்ட வீரர்கள்
பகுப்பு:1955 பிறப்புகள்
பகுப்பு:வாழும் மக்கள்
பகுப்பு:பத்மசிறீ விருது பெற்ற விளையாட்டுத்துறையினர்
டி. என். ஏ பாலிமரேசு

**டி.என்.ஏ பாலிமரேசு** (*DNA polymerase*) என்னும் நொதியால் (*enzyme*) மரபுநூலிழை (DNA) பிரதியெடுக்கப்படுகிறது (Replication). பாலிமரேசு தொடர் வினை நுட்பத்தில் பயன்படும் டி.என்.எ பாலிமரேஸ் மிக வெப்பநிலையில் (எரிமலையில்) வாழும் பக்டீரியாவில் பிரித்தெடுக்கப்படுகிறது. கொதிநிலையில் வாழும் பக்டீரியா தெர்மசு அக்குவாட்டிக்கசில் (*Thermus aquaticus*) இருந்து பெறப்படும் நொதிக்கு மக்னீசியம் குளோரைடு (MgCl2) மற்றும் குறைந்த அளவிலான ஆக்கமும் (Processvity), அதனால் பிரதிஎடுத்தலின் போது தவறுகள் (mutation) மிகையாக நடைபெறுவதற்கு வாய்ப்புகள் உள்ளன. வினை முடிவின் பொழுது, அடினைன் (adenine) ஆல் ஏற்படுவதால் (A-tail end), தயமின்-வால் வேக்டோரில் (T-tail vector) மிக எளிதாக வடிவாக்கம் (Cloning) செய்யலாம்.

பைரோக்காக்கஸ் பூரியோசசு (*Pyrococcus furiosus*) இருந்து பெறப்படும் நொதிக்கு மக்னீசியம் சல்பேட் (MgSo4)- துணைபொருளாகப் (co-substrate) பயன்படுத்தபடும். இந்நொதியின் செயலின் ஆக்கம் மிக வீரியமாக இருப்பதால் மிகையாக பாலிமரேசு தொடர் வினை நுட்பத்தில் பயன்படுகிறது.

## மேற்கோள்கள்

பகுப்பு:டி. என். ஏ
பகுப்பு:நொதிகள்
வங்காள மொழி இயக்கம்

[thumb|250px|21 பெப்ரவரி 1952 அன்று [தாக்காவில் நிகழ்ந்த ஊர்வலம்]]
**வங்காள மொழி இயக்கம்**, அல்லது **மொழி இயக்கம்** (வங்காள மொழி: ভাষা আন্দোলন; *Bhasha Andolon*) என்பது, வங்காள நாட்டில் (அன்றைய கிழக்குப் பாக்கிசுத்தானில்) நிகழ்ந்த ஒரு அரசியல் முயற்சி. இம்முயற்சி, வங்காள மொழியை பாக்கிசுத்தானின் அலுவல் மொழிகளுள் ஒன்றாக ஏற்கக் கோரியது. இதன் மூலம், பள்ளிகளில் வங்காள மொழியைக் கற்பிக்கலாம். அரசு அலுவல்களில் பயன்படுத்தலாம்.

1947 இந்திய பிரிவினையை அடுத்து, பாக்கிசுத்தான் உருவான போது, அதன் இரண்டு பகுதிகளான கிழக்குப் பாக்கிசுத்தானுக்கும் (கிழக்கு வங்காளம்) மேற்குப் பாக்கிசுத்தானுக்கும் இடையே பண்பாட்டு, புவியியல், மொழியியல் அடிப்படைகளில் பெரிய வேறுபாடுகள் இருந்தன.

1948ல் பாக்கிசுத்தான் அரசு உருது மொழியை பாக்கிசுத்தானின் ஒரே நாட்டு மொழியாக அறிவித்தது. இந்த அறிவிப்பு வங்காள மொழி பேசும் கிழக்குப் பாக்கிசுத்தானைக் கொந்தளிக்கச் செய்தது.

## இவற்றையும் பார்க்க
* அனைத்துலகத் தாய்மொழி நாள்

பகுப்பு:வங்காள மொழி
பகுப்பு:மொழி உரிமைகள்
பகுப்பு:வங்காளதேச வரலாறு
பகுப்பு:பாக்கித்தான் வரலாறு
பகுப்பு:இந்தியாவில் மொழி முரண்பாடு
மூலக்கூற்று உயிரியலின் மையக்கோட்பாடு

**மூலக்கூற்று உயிரியலின் மையகோட்பாடு** (*Central dogma of molecular biology*) என்பது மூலக்கூற்று உயிரியலில் பிரிக்க முடியாத நிகழ்வு. முதலில் இதை வழிமொழிந்தவர் பிரான்சிஸ் கிரிக் என்ற ஆய்வாளர், டி.என்.ஏ (மரபு இழை) ஒரு ஈரிழை என உறுதிப்படுத்தியவர். மரபு இழையில் இருந்து மரபு செய்திகள் கடத்தப்படுவதை விரிவாக விளக்கும் கோட்பாடாகும்.

thumb|500px

## மரபு இழை படியெடுத்தல் (DNA Replication)
மரபு இழையில் இருந்து, புதிய மரபு இழையாக மாறுதல். இதற்குப் பல கோட்பாடுகள் இருந்தாலும் அரை -பழைமை (semi-conservative) முறை நிரூபிக்கப்பட்டு பலராலும் ஏற்றுகொள்ளப்பட்ட முறையாகும்.

## ஆர்.என்.ஏ படியெடுப்பு (Transcription)
டி.என்.ஏ யில் இருந்து ஆர்.என்.ஏ யாக மாற்றப்படும் செயல்முறை. இம்மாற்றத்தின் போது மரபு ஈரிழையின் (டி.என்.எ ) 5' (முனை அல்லது தொடர்) ப்ரீம் இருந்து 3' (முனை அல்லது தொடர்) ப்ரீம் நோக்கி ஆர்.என்.ஏ நகலாக்கப்படும். இவ்வினையின் பொழுது ஆர்.என்.ஏ பாலிமரசு ௨ (II) என்ற நொதி டி.என்.ஏ யிலிருந்து செய்திகாவும் (messenger) ஆர்.என்.ஏ (எம்.ஆர்.என்.ஏ) உருவாதலில் முக்கிய பங்காற்றுகின்றது. இதுவே ஆர்.என்.ஏ. படியெடுப்பு எனப்படுகின்றது.

மேலும் சிறிய (snRNA), குறிய (microRNAs) ஆர்.என்.எ. உற்பத்தி செய்வதற்கு பயன்படுகிறது, இவையிரண்டும் ( சிறிய (snRNA), குறிய (microRNAs) ஆர்.என்.எ.) வளர்ச்சி நிலைகளில் (developmental regulation) ஏற்படும் மாற்றங்களைக் கட்டுப்படுத்துகின்றன. குறிப்பாக குறிய ஆர்.என்.எ பற்றி தற்பொழுது மிகையான ஆய்வுகள் நடைபெறுகின்றன. ஏனெனில் குறிய ஆர்.என்.எ வில் சிறு அளவில் மாற்றம் ஏற்பட்டால் பல இடர்களை ஏற்படுத்துகின்றன.

## புரத உற்பத்தி (Translation)
செய்திகாவும் ஆர்.என்.ஏ யிலிருந்து (mRNA) புரதம் உருவாக்கப்படல் மொழிபெயர்ப்பு எனப்படும். இவ்நிகழ்வின்போது செய்திகாவும் ஆர்.என்.ஏ யிலிருக்கும் முக்குறியத்திற்கு (triplet codon) எதிரான, டி.ஆர்.என்.ஏ யில் இருக்கும் (tRNA)களை எதிர் முக்குறியங்களைப் (anticodon) பயன்படுத்தி அமினோ அமிலம் படிப்படியாகச் சேர்க்கப்பட்டு பல-இணைவுகளாக (poly-pepetide) மாற்றப்பட்டு முழுப் புரதமாக உருவாக்கப்படும். குறிப்பிட்ட அமினோ அமிலத்திற்குத் தனியான முக்குறியங்களும் (ஒரே அமினோஅமிலத்திற்கு மூன்று அல்லது நான்கு முக்குறியங்கள் இருக்கும்), அதற்குரிய எதிர் முக்குறியங்களும் அமையப் பெற்றுள்ளன. டி அமினோ அசைல் சிந்தடேசு (t-aminoaceyl sunthatase ) என்ற நொதியும் மற்றும் பல காரணிகளும் (initiation, elongation factors) முக்கிய பங்காற்றுகிறது.

## பின் படியெடுப்பு (reverse transcription)
பல ஆண்டுகளாக மேற்குறிப்பிட்ட நிகழ்வுகள் மீண்டு மாற்றமுடியாது எனவும், ஒருமுறை டி.என்.ஏ. ஆனது ஆர்.என்.ஏ யாக மாற்றப்பட்டால் அவை பின்னோக்கி செல்ல முடியாது எனவும் நம்பப்பட்டது. பிற்காலத்தில் வைரஸ்கள் (RNA viruses) ரிவர்சு டிரன்க்ரிப்டசு நொதியால் ஆர்.என்.ஏ வில் இருந்து டி.என்.ஏ வுக்கு செல்வது கண்டுபிடிக்கப்பட்டது.

இந்நிகழ்வு ரெட்ரோ வைரஸ் மற்றும் பார ரெட்ரோ விருஸ்கலில் நடைபெறுகின்றன. இக்கண்டுபிடுப்புகள் மூலக்கூற்று உயிரியலில் ஒரு புரட்சி ஏற்படுத்தின. இதன் மூலம் ஆர்.என்.ஏ யிலிருந்து மறுபடி டி.என்.ஏ செயற்கையாகவும் பெறப்பட்டது. இவாறு உருவாகும் டி.என்.ஏ சி.டி.என்.ஏ (cDNA) எனப்படுகின்றது .

## பிரியன்ஸ் (prions)
இவைகள் ஒரு புரதம். புரத அமைப்புகளில் (secondary structure and protein folding) ஏற்படும் மாற்றங்களினால் நோயைத் தூண்டுகின்றன. ஆய்வாளர் ஸ்டான்லி புருசினர் (Stanley B. Prusiner ) பல ஆய்வு கட்டுரைகளையும், அதற்கான நோபல் பொற்கிழியும் பெற்றார்.

## மேற்கோள்கள்


பகுப்பு:மூலக்கூற்று உயிரியல்
மலையகம் (இலங்கை)

**இலங்கையின் மலையகம்** இலங்கை தீவின் நடுப்பகுதியில் அமைந்துள்ளது. புவியியல் சார்பாக சப்ரகமுவா குன்றுகளைத் தவிர்த்து கடல்மட்டத்திலிருந்து 300 மீட்டருக்கு மேல் அமைந்துள்ள பகுதி, மலையகம் என வரையறுக்கப்படுகிறது. ஆனால் சமுகஞ்சார் வரைவிலக்கணங்கள் படி, இலங்கையின் மலையகம் இவ்வெல்லைக்கு அப்பாலுள்ள பகுதிகளையும் இணைத்துக்கொள்கிறது. அதனடிப்படையில் மாத்தளை, கண்டி, நுவரெலியா, பதுளை, இரத்தினபுரி, கேகாலை மாவட்டங்களும் மலையகத்தின் சமுகஞ்சார் வரைவிலக்கணத்தில் உள்ளடங்குவதோடு, சில வேளைகளில் கொழும்பு, காலி மவட்டங்களும்  உள்ளடக்கப்படுகின்றன.

அதற்கமைவாக மலையகத்தில் வாழும் தமிழர்களையும் குறிக்கும் பொது சொல்லாக மலையகத் தமிழர் என்றும், மலையகப் பெருந்தோட்டங்களில் தொழில் புரிவோரை, மலையக தோட்டத் தொழிலாளர்கள் என்றும் அழைக்கும் வழக்கு உள்ளன.

## மலையக தோட்டத் தொழிலாளர்கள்
"மலையக தோட்டத் தொழிலாளர்கள்" என்போர் குறிப்பாக இலங்கையின் மத்தியப் பிரதேசமான மலைப்பிரதேசங்களில் பெருந்தோட்டப் பயிர்செய்கைகளுக்காக தென்னிந்தியாவில் இருந்து அழைத்து வரப்பட்ட தமிழர்களை மட்டும் குறிக்கும். அதேவேளை இலங்கையின் மத்திய பிரதேசம் அல்லாத ஏனையப் பகுதிகளின் பெருந்தோட்டப் பயிர்செய்கையில் ஈடுபடும் தொழிலாளர்களையும் "மலையக தோட்டத் தொழிலாளர்கள்" எனும் வழக்கு உள்ளது.

## மலையகத் தமிழர்
"மலையகத் தமிழர்" எனும் சொற்பதம், மலையக தோட்டத் தொழிலாளர்களையும் குறிக்க பயன்பட்டாலும்; தோட்டத் தொழிலாளர்கள் அல்லாத, அதேவேளை மலையகப் பிரதேசங்களின் நகர் பகுதியில் வணிகம் மற்றும் ஏனைய தொழில்களில் ஈடுபட்டுள்ளோரையும் உள்ளடங்களாக குறிக்கும் பொது பெயராக பயன்படுகிறது. மலையகப் பிரதேசங்களில் ஒன்றான கண்டி நகரின் வணிகக் குடும்பத்தைச் சேர்ந்த முத்தையா முரளிதரன் போன்றோரும் மலையகத் தமிழர் என்று அழைக்கப்படுகிறது. அதேவேளை மலையகப் பிரதேசங்களில் மட்டுமன்றி, மலையகத்தின் வெளி பிரதேசங்களில் சென்று தொழில் புரிவோரும், வசிப்போரும் "மலையகத் தமிழர்" என்றே அழைக்கப்படுகிறது.

அதேவேளை வணிகம் மற்றும் ஏனைய தொழில்கள் அடிப்படையில் இலங்கையின் தலைநகர் மற்றும் அதனை அண்டிய பகுதிகளுக்கு இடம்பெயர்ந்து, தற்போது அப்பகுதியை தமது வாழ்விடமாக கொண்டு வாழ்வோர், மலையக தோட்டத் தொழிலாளர்களின் வழி வந்தோர் என்றாலும், தோட்டத் தொழில் அல்லாதோர் வழி வந்தவர் என்றாலும் "மலையகத் தமிழர்" என்றே அழைக்கப்படுத்துவது குறிப்பிடத் தக்கது.

## இந்திய வம்சாவளித் தமிழர்
இலங்கையின் தலைநகர் கொழும்பில் இலங்கை முழுதும் பகிர்ந்தளிக்கும் புடைவை மொத்த வணிகத்தின் உள்ளோர், கொழும்பு செட்டியார் தெருவில் நகை வணிகத்தில் இருப்போர், கொச்சிக்கடை போன்ற பிரதேசங்களில் நெடுங்காலமாக இந்தியாவில் இருந்து வந்து குடியேறி வசிப்போர், பிற தொழில்களூக்காக வந்து வசிப்போர் "மலைக தோட்டத் தொழிலாளர்" என்றோ, "மலையகத் தமிழர்" என்றோ அடையாளப் படுத்துவதில்லை. இவர்களை இலங்கையின் இந்தியத் தமிழர்கள் என்ற வரையரைக்குள் மட்டுமே பார்க்க முடியும். சில நேரங்களில் இவர்களை "கொழும்பு தமிழர்" என்றும் அழைக்கப்படுவது உண்டு.

அதேவேளை ஒட்டுமொத்தமாக இந்தியாவில் இருந்து இலங்கை வந்து வாழும் அனைத்து தமிழர்களையும் குறிக்கும் பொது பெயர்களாகவே "இந்தியத் தமிழர்கள்" மற்றும் "இந்திய வம்சாவளித் தமிழர்கள்" போன்றன உள்ளன.

## இவற்றையும் பார்க்கவும்
*மலையகத் தமிழர்
*மலையக தோட்டத் தொழிலாளர்கள்
*இந்திய வம்சாவளித் தமிழர்

பகுப்பு:இலங்கையின் புவியியல்
டி. ஏ. மதுரம்

**டி. ஏ. மதுரம்** (1918 -1974) தமிழ்த் திரைப்பட நகைச்சுவை நடிகையும் பாடகியும் ஆவார். 

திருச்சியில் 1918ஆம் ஆண்டு ஒரு கலைக்குடும்பத்தில் பிறந்தார். அவரது கணவர் என். எஸ். கிருஷ்ணன் திரை அறிமுகம் பெற்ற 1935லேயே தனிப்பட்ட முறையில் மதுரமும் திரைப்படங்களில் அறிமுகம் ஆனார். அப்போது அவர் பெயர் டி.ஏ. மதுரம் அல்ல, ”டி. ஆர். ஏ. மதுரம்”. இவரது முதல் திரைப்படம் ரத்னாவளி (1935). திருப்பூர் டாக்கீஸ் லிமிடெட் புனேவில் எடுத்த படம் ‘வசந்தசேனா'வில் (1936) கிருஷ்ணனுடன் முதன்முதலாக நடித்தார். அதன் பின்பு அவரின் இணையாகவே நடித்தார். நகைச்சுவையை சினிமா காட்சிகளாக மட்டுமின்றி பாடல்களாகவும் அமைக்க முடியும் என தனது கணவருடன் நிரூபித்தவர். சொந்த குரலில் பல பாடல்களைப் பாடியுள்ளார். 
## நடித்த திரைப்படங்கள்
# ரத்னாவளி (1935)
# பக்த துளசிதாஸ் (1937)
# அம்பிகாபதி (1937)
# மாயா மச்சீந்திரா (1939)
# ராமலிங்க சுவாமிகள் (1939)
# பிரகலாதா (1939)
# நவீன விக்ரமாதித்தன் (1940)
# அசோக் குமார் (1941)
# ஆர்யமாலா (1941)
# கண்ணகி (1942)
# மனோன்மணி (1942)
# சிவகவி (1943)
# மங்கம்மா சபதம் (1943)
# ஹரிதாஸ் (1944)
# பூம்பாவை (1944)
# பர்த்ருஹரி (1944)
# பைத்தியக்காரன் (1947)
# சந்திரலேகா (1948)
# நல்ல தம்பி (1949) 
# ரத்னகுமார் (1949)
# மங்கையர்க்கரசி (1949)
# இன்பவல்லி (1949)
# பாரிஜாதம் (1950)
# லைலா மஜ்னு (1950)
# வனசுந்தரி (1951)
# பணம் (1952)
# வேதவதி அல்லது சீதா ஜனனம்

*(முழுமையான பட்டியல் அல்ல)

## மறைவு
மதுரம், மே மாதம் 23 ஆம் தேதி 1974ஆம் ஆண்டு காலமானார்.

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:1918 பிறப்புகள்
பகுப்பு:1974 இறப்புகள்
பகுப்பு:திருச்சி மாவட்ட மக்கள்
பகுப்பு:தமிழ்த் திரைப்பட நகைச்சுவை நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:திருச்சிராப்பள்ளித் திரைப்பட நடிகைகள்
ஆர்.என்.ஏ. பாலிமரசு

**ரிபோ கரு அமில (ஆர்.என்.ஏ) பாலிமரசு** அல்லது சுருக்கமாக **ஆர்.என்.ஏ பாலிமரசு** (*Ribonucleic acid (RNA) polymerase*) மரபு ஈரிழையில் (DNA) இருந்து ரிபோ கரு அமில (ஆர்.என்.ஏ) உற்பத்தியில் ஈடுபடுகிறது. இந்த நொதியின் மரபணு பகுதியின் (coding region) கட்டமைப்பைப் பொறுத்து மூன்று வகையாக பிரிக்கலாம்.

* டி.என்.ஏ சார்ந்த ஆர்.என்.ஏ பாலிமரசு (அனைத்து உயிர்களிலும் இவை காணப்படும், விரிவாக அறிய கீழ் பார்க்கவும்)
* ஆர்.என்.ஏ சார்ந்த ஆர்.என்.ஏ பாலிமரசு (எ+கா: போலியோ வைரஸ்)
* ஆர்.என்.ஏ சார்ந்த டி.என்.ஏ. பாலிமரசு அல்லது ரிவேர்சு ட்ரன்ஸ்கரிப்டசு (*[[Reverse transcriptase]]* எ+கா: எச்.ஐ.வி)

## டி.என்.ஏ சார்ந்த ஆர்.என்.எ பாலிமரசு
நிலைகருவற்ற (நிலைக்கருவிலி), தெளிவற்ற உட்கரு உடையது. (எ.கா. பாக்டீரியா, நீல பாசிகள்) நுண்ணுயிர்களில் ஒரே ஒரு ஆர்.என்.ஏ பாலிமரசும், ஆனால் இவை பல நுண் துகளாக பகுக்கப்படுகிறது (எ+கா: ஆல்பா, பீட்டா). இவைகள் சிறு ஆர்.என்.ஏ மற்றும் பெரும் ஆர்.என்.ஏ. உற்பத்தியில் ஈடுபடுகிறது. நிலைகருவற்ற உயிர்களில் மரபணு பகுதி (exons or coding region), மரபணு அற்ற (intron or non-coding region) என்ற வேறுபாடுகள் கிடையாது.

நிலைக்கரு (மெய்க்கருவுயிரி) உயிர்களில் ஆர்.என்.ஏ பாலிமரசு மூன்று வகைகள் உள்ளன.

* ஆர்.என்.ஏ பாலிமரசு I
* ஆர்.என்.ஏ பாலிமரசு II
* ஆர்.என்.ஏ பாலிமரசு III.

அண்மையில் ஆர்.என்.ஏ பாலிமரசு IV மற்றும் ஆர்.என்.ஏ பாலிமரசு V கண்டுபிடிக்கப்பட்டன. இவ்விரண்டும் சிறு ஆர்.என்.எ (siRNA, short interfering RNA) உற்பத்திக்கு, தாவரங்களில் பயன்படுகிறது.

### ஆர்.என்.ஏ பாலிமரசு I

இந் நொதி ரிபோசோமல் ஆர்.என்.எ மற்றும் 28S, 18S, 5.8S (S- என்பது ஒரு அலகு) உற்பத்தியில் ஈடுபடுகிறது. இவைகள் ரிபோசோமில் காணப்படும்.

### ஆர்.என்.எ பாலிமரசு II
செய்தி ஆர்,என் .எ மற்றும் அதற்கு முந்திய ரிபோ கரு அமிலம் உற்பத்தி செய்கிறது. முந்திய ரிபோ கரு அமிலத்தில் மரபணு பகுதி, மரபணு அற்ற என்ற பகுதிகள் மிகுந்து காணப்படும். மரபணு அற்ற பகுதிகள் (introns or non-coding region) ஆர்.என்.எ முதிர்வாக்கம் ( RNA Splicing) என்ற நிகழ்வினால் செய்தி ஆர்.என்.எ வாக (mRNA) மாற்றப்படும்.

மேலும் இந் நொதி குறு ஆர்.என்.எ (micro RNA) உற்பத்தியிலும் ஈடுபடுகிறது. இவைகள் மரபணு அளவுகளை ( gene expression) கட்டுப்படுத்துகின்றன.

### ஆர்.என்.ஏ பாலிமரசு III
இந் நொதி டி.ஆர்.என்.ஏ உற்பத்திக்குப் பயன்படுகிறது.

## மேற்கோள்கள்

பகுப்பு:மூலக்கூற்று உயிரியல்
பகுப்பு:நொதிகள்
கரந்தடி சந்தைப்படுத்தல்

**கரந்தடி சந்தைப்படுத்தல்** என்பது வழமைக்கு மாற்றான முறைகளில் சந்தைப்படுத்தலைக் குறிக்கும். இம் முறை பொதுவாக சிறிய நிதி வளத்துடன் பெரிய கவனத்தைப் பெறுவதற்காகப் பயன்படுத்தப்படுகிறது. நிதிக்கு மாற்றாக நேரம், மனித வளம், படைப்பாற்றல் ஆகியவை முக்கியம் பெறுகின்றன. 

பகுப்பு:சந்தைப்படுத்தல்
பகுப்பு:வணிகவியல் நூல்கள்
சாபர் பனாகி

thumb|சாபர் பனாகி
**சாபர் பனாகி** (English: Jafar Panahi, Persian: جعفر پناهی ; ஜாபர் பனாஹி) உலக அளவில் கவனிக்கப்படும் ஓர் இரானிய திரைப்பட இயக்குநர். இரானிய புதிய அலைவரிசை திரைப்பட இயக்குநர்களில் ஒருவரான பனாகியின் படங்கள் உலக அளவில் பல விருதுகளைப் பெற்றுள்ளன. 2000மாவது ஆண்டு நடைபெற்ற வெனிசு திரைப்பட விழாவில் பனாகியின் *தி சர்க்கிள்* (The Circle) என்ற திரைப்படத்துக்கு தங்க சிங்கம் விருதும், 2006ம் ஆண்டு நடைபெற்ற பெர்லின் திரைப்பட விழாவில் *ஆப்சைடு* (Offside) என்ற திரைப்படத்துக்கு வெள்ளிக்கரடி விருதும் கிடைத்தன.

## இவரது திரைப்படங்கள்

* *தி ஊன்டட் கெட்சு* (*The Wounded Heads*) - 1988
* *கிசு* (*Kish*) - 1991
* *தி ப்ரென்ட்* (*The Friend*) - 1992
* *தி லாசிட்டு எக்சாம்* (*The Last Exam*) - 1992
* *தி ஒயிட் பலூன்* (*The White Balloon*) - 1995
* *அர்டேகவுள்* (*Ardekoul*) - 1997
* *தி மிரர்* (*The Mirror*) - 1997
* *தி சர்க்கிள்* (*The Circle*) - 2000
* *கிரிம்சன் கோல்டு* (*Crimson Gold*) - 2003
* *ஆப்சைடு* (*Offside*) - 2006

## வெளி இணைப்புகள்
* சாபர் பனாகி உடன் ஒரு நேர்க்காணல் 
* Facebook-ல் சாபர் பனாகி

## மேற்கோள்கள்


பகுப்பு:ஈரானியத் திரைப்பட இயக்குநர்கள்
பகுப்பு:1960 பிறப்புகள்
பகுப்பு:வாழும் மக்கள்
பகுப்பு:சாகரவ் பரிசு பெற்றவர்கள்
கேரம்

thumb|right|250px|கேரம் விளையாட்டு தளச்சட்டம்
**சுண்டாட்டம்** ஒரு உள் அரங்கு விளையாட்டு.  இன்று தெற்காசியாவில் பலரால் விரும்பி விளையாடப்படும் ஆட்டங்களில் இதுவும் ஒன்று.  இவ்விளையாட்டு இந்தியாவில் தோன்றியதாகக் கருதப்படுகிறது. தமிழ்நாட்டில் இந்த் விளையாட்டு 100 ஆண்டுகளுக்கு முன்னர் அறிமுகமானது.

ஆட்டப்பலகையில் உள்ள காய்களை ஆட்ட விதிகளுக்கு ஏற்ப குறிவைத்துச் சுட்டி விழுத்துவதே இந்த ஆட்டத்தின் அடிப்படை.

## கலைச்சொற்கள்
* ஆட்டப் பலகை
* பலகைப்பை
* காய்
::* கறுப்புக்காய்
::* வெள்ளைக்காய்
::* சிவப்புக்காய்
* தளவட்டம்
* அடி
:* மெல்லடி
:* இரட்டை அடி
:* நேரடி
:* எதிர் கோண அளவடி
:* குறி அடி
:* விளிம்படி
:* தொடர் அடி
:* பின் அடி
* தளக்கோடு (base line)
* தூரிகை
* ஆட்டம்
:* ஒற்றையர் ஆட்டம்
:* இரட்டையர் ஆட்டம்
:* போட்டி ஆட்டம்
:* பெருவிரல் ஆட்டம்
* தொடராட்டப் போட்டி
* தண்டனை
* தண்டனைக் காய்
* தொடர்க் காய்
* வெற்றிப் புள்ளி/எண்
* ஆடும் வாய்ப்பு

## இவற்றையும் பாக்க
* இளவழகி

## மேற்கோள்கள்
* ப்பியாபாலு. (2003). *கேரம்: விளையாடக் கற்றுக்கொள்ளுங்கள்.* சென்னை: நர்மதா பதிப்பகம்.

## வெளி இணைப்புகள்

* International Carrom Federation
* Carrom Ukraine — Ukraine Carrom Federation
* Carrom Korea — Korea Carrom Federation
* Carrom UK — UK Carrom Club
*  Factory assembly steps of carroms games

பகுப்பு:விளையாட்டுகள்
சீன வங்கிக் கட்டிடம், சிங்கப்பூர்

**சீன வங்கிக் கட்டிடம், சிங்கப்பூர்**, சிங்கப்பூரின் மைய வணிகப் பகுதியில் அமைந்துள்ள இரண்டு வானளாவிகளைக் கொண்ட கட்டிடம் ஆகும்.  பட்டரி தெரு, இலக்கம் 4 இல் அமைந்துள்ள இக்கட்டிடம், மேபாங்க் கோபுரத்துக்கு அருகில் அமைந்துள்ளது. 

## பழைய கட்டிடம்
சீன வங்கிக் கட்டிடத்தின் பழைய பகுதி 1954 ஆம் ஆண்டில் கட்டப்பட்டது. அக்காலத்தில் அது சிங்கப்பூரின் மிகவும் உயரமான கட்டிடங்களுள் ஒன்றாக விளங்கியது. தற்போது இந்தப் பெருமை இதற்கு இல்லையானாலும், இன்று இது சிங்கப்பூரில் உள்ள மிகப் பழைய வானளாவிகளுள் ஒன்றாக உள்ளது. 18 மாடிகளைக் கொண்ட இக்கட்டிடம், "பி அண்ட் டி ஆர்க்கிட்டெக்ட் அண்ட் எஞ்ஜினியர்ஸ் லிமிட்டட்." எனும் கட்டடக்கலை மற்றும் பொறியியல் ஆலோசனைச் சேவைகள் நிறுவனத்தினால் வடிவமைக்கப்பட்டது. 1954 ஆம் ஆண்டு முதல் 1974 ஆம் ஆண்டுவரை சிங்கப்பூரின் மைய வணிகப் பகுதியின் மிக உயர்ந்த கட்டிடமாக இதுவே விளங்கியது. 1974 இல் யு.ஓ.பி பிளாசா என்னும் கட்டிடம் கட்டி முடிக்கப்பட்டபோது சீன வங்கிக் கட்டிடம் இப்பெருமையை இழந்துவிட்டது. 

## புதிய கட்டிடம்
சீன வங்கிக் கட்டிடத்தின் புதிய பகுதி 36 மாடிகளையும், 168 மீட்டர்  உயரத்தையும் கொண்டது. பழைய கட்டிடத்துக்கு அருகிலேயே கட்டப்பட்ட இப் புதிய கட்டிடம் 2000 ஆவது ஆண்டில் கட்டி முடிக்கப்பட்டது.

## இவற்றையும் பார்க்கவும்
* சிங்கப்பூரின் மிக உயர்ந்த கட்டிடங்களின் பட்டியல்
* சீன வங்கிக் கட்டிடம், ஆங்காங்

பகுப்பு:சிங்கப்பூரில் உள்ள வானளாவிகள்
வடக்கின் வசந்தம் வேலைத்திட்டம்

**வடக்கின் வசந்தம் வேலைத்திட்டம்** என்பது இலங்கை உள்நாட்டுப் போரினால் பாதிக்கப்பட்ட இலங்கையின் வடக்கு மாகாணத்தை அபிவிருத்தி செய்யும் நோக்கில் இலங்கை அரசினால் முன்னெடுக்கப்பட்ட வேலைத்திட்டமாகும். இத்திட்டம் இலங்கையின் 2009 ஆம் ஆண்டிற்கான வரவு-செலவுத் திட்டத்தில் முன்மொழியப்பட்டது. இவ்வேலைத்திட்டத்தை முன்னெடுக்க அமைக்கப்பட்ட அதிபரின் செயற்குழுவின் தலைவராக பசில் ராஜபக்ச நியமிக்கப்பட்டார்.

## கட்டங்கள்
இவ்வேலைத்திட்டம் மூன்று கட்டங்களாக மேற்கொள்ளப்படும் என இலங்கை அரசின் வருமானத்துறை அமைச்சர் இரஞ்சித் சியம்பலாபிட்டிய தெரிவித்தார். முதற்கட்டமாக இடம்பெயர்ந்த மக்களுக்கான கட்டாயத்தேவைகளை பெற்றுக் கொடுத்தலும் மீள் குடியேற்றலும் (180 நாள் துரித திட்டம்) இரண்டாம கட்டமாக வடக்கின் உட்கட்டமைப்புகளை செப்பனிடலும் (இடைக்கால திட்டங்கள்) மூன்றாம் கட்டமாக தொழிற்துறை அபிவிருத்தி திட்டங்களும் (நீண்டகால திட்டங்கள்) நடைபெறும் என அறிவிக்கப்பட்டுள்ளது. மூன்றாம் கட்டத்தின் போது மக்களாட்சியை நிலைநாட்டும் வேலைகளும் நடைபெறும் என அறிவிக்கப்பட்டுள்ளது.

## மேற்கோள்கள்

## வெளி இணைப்புகள்
* வடக்கின் வசந்தம் என்ற அழகிய பெயரில் தமிழரை மாயவலையில் வீழ்த்த முயற்சி, தினக்குரல்

பகுப்பு:வட மாகாணம், இலங்கை
பகுப்பு:2009 இல் இலங்கை
ஆர்.என்.ஏ முதிர்வாக்கம்

மூலக்கூற்று உயிரியலில் **ரிபோ கரு அமிலம் முதிர்வாக்கம்** (*RNA processing or Splicing)* என்பது ரிபோ கரு அமிலம் (ஆர்.என்.ஏ) நகலாக்கத்தில் மரபணுவிலுள்ள வெளியன்கள் (*exons*) வெளிப்படுவதற்கு முன் மரபணுவிலுள்ள அற்ற உள்ளன்கள் (*introns*) நீக்கப்படுகின்ற நிகழ்வு ஆகும். இவற்றில் வெளியன்கள் புரத உருவாக்கம், வெளிப்படுதலுக்கான தகவல்களைக் கொண்டவையாக இருக்கும். அதாவது வெளியன்களே புரத வெளிப்படுத்தலுக்கான குறியாக்க வரிசையைக் (Expressed sequence) கொண்டிருக்கும்.

பொதுவாக மரபு ஈரிழையில் (டி.என்.ஏ) இருந்து ரைபோ கரு அமிலம் உருவாகும் ஆர்.என்.ஏ. படியெடுப்பின்போது, உருவாகும் செய்திகாவும் ஆர்.என்.ஏ யில்  புரத உருவாக்கத்திற்கான தகவல்களற்ற உள்ளன்கள் நிறைந்து காணப்படும். அவ்வாறான ஆர்.என்.ஏ க்கள், "முந்திய ஆர்.என்.ஏ" (*precursor RNA*) அல்லது முதிர்வற்ற ரைபோ கரு அமிலம் (*non-matured RNA*) என அழைக்கப்படும். இவைகளில் மரபணுக் குறியீட்டுப் பகுதிகளைக் கொண்ட வெளியன்களும் (*coding regions" or "Exons*), மரபணுக் குறியீட்டுப் பகுதிகளற்ற உள்ளன்களும் (*non-coding* or *introns*) நிறைந்து காணப்படும். ஒரு மரபணுவிலுள்ள குறியீட்டுப் பகுதிகள் வெளிபடுப்படுத்தப்படுவதற்கு முன், மரபணுக் குறியீடற்ற பகுதிகள் அகற்றப்படும். அவ்வாறு உள்ளன்கள் நீக்கப்படுகின்ற நிகழ்வு "ரைபோ கரு அமில முதிர்வாக்கம்" (*RNA splicing*) எனப்படும்.

ஆரம்பத்தில் உள்ளன்கள், எந்த ஒரு புரதத்தையும் உருவாக்குவதற்கான தகவல்களற்ற அல்லது குறியீட்டுப் பகுதிகளற்றவையாகக் கருதப்பட்டமையால், இவற்றினால் எந்தவொரு நன்மையும் இல்லை என நம்பப்பட்டது. அண்மையில் குறு ஆர்.என்.ஏ (*micro RNA*) அவற்றில் இருந்து உற்பத்தி செய்யப்படுவது அறியப்பட்டதால், அவற்றின் முக்கியத்துவம் உணரப்பட்டது.

ஆர்.என்.ஏ முதிர்வாக்கம் பல வழிகளில் நடைபெறுகின்றன. இதற்கு சிறிய கரு ரிபோ கரு புரதம் (*small nuclear robonuclear proteins*) மிகையாக ஈடுபடுகிறது. இவைகள் ஆர்.என்.ஏ.யில் சில பிரிவு புள்ளிகளில் (branch point, பொதுவாக இவைகள் அடிநின் மிகுந்த பகுதிகளாக இருக்க கூடும்) ஒட்டி அல்லது இணைந்து, மரபணு அற்ற பகுதிகளை வெட்டி வெளித் தள்ளுகின்றன.

## தன்முதிர்வாக்கம் (''self-splicing'')
தன்முதிர்வாக்கத்தின் போது, எந்த வித புரதமும் இல்லமால் ஆர்.என்.ஏ முதிர்வாக்கம் நடைபெறுகிறது. இதன் மூலம் ஆர்.என்.ஏ.யும் ஒரு நொதியாக செயல்பட முடியும் என நிருபிக்கப்பட்டது மற்றும் படிவளர்ச்சி (*evolution*) கொள்கையில் ஆர்.என்.ஏ. தான் முதலில் வந்திருக்கக்கூடும் என்ற கருத்தாக்கத்தை உண்டாக்கியது. ஏனெனில் ஆர்.என்.ஏ., டி.என்.ஏ. போல் இல்லாமல் ஒரு நிலையற்ற தன்மையைக் கொண்டுள்ளது. ஆர்.என்.ஏ. ஒரு மரபு இழையாகவும் (சில வைரசுக்களில்), ஒரு நொதியாகவும், வேதிப் பொருள்களில் அழியும் (NaOH) நிலையாக இருப்பதால் இவைகள் முதலில் தோன்றியிருக்கக் கூடும் என்ற கருத்தை  சில ஆய்வாளர்கள் முன்வைக்கிறார்கள்.

## மேற்கோள்கள்

பகுப்பு:மூலக்கூற்று உயிரியல்
ஓ.யூ.பி. மையம்

**ஓ.யூ.பி. மையம்** எனச் சுருக்கமாக அழைக்கப்படும் "ஓவர்சீஸ் யூனியன் வங்கி" மையம் சிங்கப்பூர் நகரில் உள்ள மிக உயரமான மூன்று கட்டிடங்களுள் ஒன்று. ஏனையவை, யூ.ஓ.பி பிளாசா ஒன்று, குடியரசு பிளாசா என்பனவாகும். 280 மீட்டர்கள் உயரமான இக் கட்டிடம், 1986 ஆம் ஆண்டில் கட்டி முடிக்கப்பட்டபோது வட அமெரிக்காவுக்கு வெளியில் இருந்த கட்டிடங்களில் உலகிலேயே மிகவும் உயரமான கட்டிடமாக இது இருந்தது. சீன வங்கிக் கட்டிடம் கட்டி முடிக்கப்படும்வரை இந்தப் பெருமையை இது தக்கவைத்திருந்தது. இக்கட்டிடம் நகரின் மையப்பகுதியில் உள்ள ராபிள்ஸ் இடத்தில் அமைந்துள்ளது.

## அமைப்பு
* இக் கட்டிடம் அருகருகே அமைந்த, முக்கோண வடிவான தள வடிவம் கொண்ட இரண்டு கோபுரங்களைக் கொண்டது.
* இதன் உருக்கினாலான சட்டக அமைப்பு இடையே தூண்கள் அற்ற அலுவலகத் தளங்களை உருவாக்க உதவியுள்ளது.
* இதன் தளங்கள், உருக்குத் தகடுகளின் மீது வார்க்கப்பட்ட வலுவூட்டிய காங்கிறீட்டினால் ஆனவை.
* வண்டிகள் தரிப்பிடம், சில்லறை வணிகத்துக்கான இட வசதிகள், சிங்கப்பூரின் மக்கள் போக்குவரத்துத் தொகுதியுடனான இணைப்பு வழிகள் என்பன இக் கட்டிடத்தின் தரை மட்டத்திலும், அதற்குக் கீழும் அமைந்துள்ளன.
* இக் கோபுரங்களின் வெளி மேற்பரப்பு வேதியியல் முறையில் முடிப்புச் செய்யப்பட்ட அலுமீனியக் கலப்புலோகத் தகடுகளால் மூடப்பட்டுள்ளன. இதன்மீது விழுந்து தெறிக்கும் ஒளிக்குத் தக்கவாறு இத் தகடுகளின் நிறமும் மாறுகின்றன.

## இவற்றையும் பார்க்கவும்
* சிங்கப்பூரின் உயரமான கட்டிடங்களின் பட்டியல்

## உசாத்துணைகள்
* எம்போரிஸ்.காம்

## வெளியிணைப்புகள்
* ஓ.யூ.பி மையத்தின் இணையதளம்

பகுப்பு:சிங்கப்பூரில் உள்ள வானளாவிகள்
ஐ.எசு.ஓ 639-5

**ஐ.எசு.ஓ 639-5** (ஐ.எசு.ஓ 639-5:2008), என்பது ஒரு பன்னாட்டு சீர்தர மொழி குறியீட்டின் ஐந்தாம் பாகமாகும். "மொழியின் பெயர்களை அடையாளப்படுத்தும் குறியீடுகள் -பாகம் 5: மொழி குடும்பங்கள் மற்றும் தொகுதிகளுக்கான ஆல்பா 3 குறிகள்" என தலைப்பிட்ட இவை ஐ.எசு.ஓ/டிசி37/எஸ்சி2 வினால் உருவாக்கப்பட்டது. இதனை பதிப்பித்த நாள: 2008-05-15.

ஐ.எசு.ஓ 639 வின் இந்த பாகம் மொழி குடும்பங்களுக்கான ஆல்பா-3 (3 எழுத்து) குறிகளை வரையறுக்கிறது. இவற்றில் சில ஐ.எசு.ஓ 639-2 வில் உள்ளதாகும்;சில ஐ.எசு.ஓ 639-5இல் மட்டுமே உள்ளன. 2008-10-29 அன்றையவரை 114 குறிகள் வரையறுக்கப்பட்டிருந்தன. 
 
ஐ.எசு.ஓ 639-2 தனி மற்றும் தொகுதி மொழிகளுக்கு குறியீடுகளைக் கொண்டுள்ளதால் அதன் குறிகள் 639-3 அல்லது 639-5 இடம் பெறவேண்டும்
ஐ.எசு.ஓ 639-2 உள்ள மொழிகள்,குடும்பங்கள்,தொகுதிகள் இருவகைப்படும்; பல தொடர்புள்ள மொழிகளை உள்ளடக்கிய 'தொகுதி' (g) அல்லது தொடர்புள்ள மொழிகளிலிருந்து சில குறிப்பிட்ட மொழிகளை விலக்கிய 'மற்ற தொகுதி' (r).
ஐ.எசு.ஓ 639-5 இல், *மற்ற தொகுதி* முழுமையான தொகுதியைக் கொண்டு மீள்வரையறுக்கப்பட்டது. இதனால் 639-2 மற்றும் 639-5 இரண்டிலும் ஒரே குறியீட்டின் பொருள் வேறாயிருக்கும்.

சில எடுத்துக்காட்டுகள் ஐ.எசு.ஓ 639-2:
* ஐ.எசு.ஓ 639-2இல் மற்ற தொகுதி (r): 
** எ.டு `afa` 639-2 இல் "Afro-Asiatic languages (Other)"மட்டுமே, ஆனால் 639-5 இல் அனைத்து "ஆபிரிக்க-ஆசிய மொழிகள்"
* ஐ.எசு.ஓ 639-2 குறி இயல்பு தொகுதி, (g):
** எ.டு `alg` 639-2 மற்றும் 639-5 இரண்டிலும் அனைத்து Algonquian languages
* ஐ.எசு.ஓ 639-2 குறி இல்லாதது (-):
** எ.டு அல்பானிய மொழி - sqj

## மேலும் பார்க்க

## வெளி இணைப்புகள்
*The Library of Congress, ISO 639-5 Registration Authority
**ISO 639-5 codes ordered by Identifier
*http://flrc.mitre.org/References/Standards/files/ISO_DIS_639-5_(B).PDF - 2006 draft
*https://web.archive.org/web/20060928120811/http://www.niso.org/international/SC4/N585.pdf
*http://www.alvestrand.no/pipermail/ietf-languages/2004-August/002223.html
*http://www.iso.org/iso/iso_catalogue/catalogue_tc/catalogue_detail.htm?csnumber=39536

பகுப்பு:சீர்தரங்கள்
யோசப் மைசிட்டர்

right|150pxl|thumb|லூயி பாஸ்டர் கண்டுபிடித்த தடுப்பூசி மருந்தை யோசப் மைசிட்டர் மேல் செலுத்தி சோதனை செய்கிறார்

**யோசப் மைசிட்டர்** (*Joseph Meister*, பிப்ரவரி 21, 1876 - சூன் 16, 1940) என்பவர், 1885ஆம் ஆண்டு இவர் ஒன்பது வயது சிறுவனாக இருந்த பொழுது வெறி நாயால் கடிபட்டபின் பிரெஞ்சு வேதியியலாளர் லூயி பாஸ்டர் கண்டுபிடித்த தடுப்பூசி மருந்தை தன் மேல் செலுத்தி சோதனை செய்ய அனுமதித்தார். பாஸ்டர் கண்டுபிடித்த மருந்து இவரது வெறிநாய்க் கடி நோயை குணப்படுத்தி சோதனையை வெற்றிகரமாக முடிந்தது. லூயி பாஸ்டர் வெறி நாயில் இருந்து எடுக்கப்பட்ட தீநுண்மத்தை முயலின் உடலில் செலுத்தி, பின் அத்தீநுண்மத்தை முயலின் உடலில் இருந்து எடுத்து உலர்த்தி அதன் நோய் ஏற்படுத்தும் பண்பை செயலிழக்கச் செய்தார். இது பின்னர் வெறிநாய்க் கடி நோயைப் போக்கும் மருந்தானது.

மைசிட்டர் தனது  அறுபதாம் அகவை வரை பாஸ்டர் நிறுவனத்திலேயே பாதுகாவலராக பணிபுரிந்தார்.

## உசாத்துணை

* Gerald L. Geison. *The Private Science of Louis Pasteur* (Princeton University Press, 1995) ()

பகுப்பு:மருத்துவ வரலாறு
பகுப்பு:1876 பிறப்புகள்
பகுப்பு:1940 இறப்புகள்
இத்தாச்சி கோபுரம்

**இத்தாச்சி கோபுரம்** (Hitachi Tower) சிங்கப்பூரின் மைய வணிகப் பகுதியில் அமைந்துள்ள ஒரு வானளாவி ஆகும். இது ராஃபிள்ஸ் இடப் பகுதியில் உள்ள 16 கோலியர் கப்பல்துறை என்னும் இடத்தில் உள்ளது. இதிலிருந்து சுமார் 100 மீட்டர்கள் தொலைவில், செவ்ரான் மாளிகை, சேஞ்ச் அலீ, டங் மையம், த ஆர்க்கேட் ஆகிய கட்டிடங்கள் அமைந்துள்ளன. கிளிபர்ட் இறங்குதுறையைப் பார்த்தபடி இருக்கும் இக் கட்டிடத்தில் இருந்து, மரீனா குடாவின் விரிவுக் காட்சியைக் காண முடியும். இக் கட்டிடத்தில் இருந்து ராஃபிள்ஸ் இடம் பொதுமக்கள் போக்குவரத்துத் தொகுதி நிலையத்துக்கு நிலக்கீழ் இணைப்பு வழி ஒன்றும் உள்ளது. 

இதன் உச்சியில் உள்ள 13 மீட்டர்கள் உயரமான தண்டுப் பகுதியுடன் சேர்த்து இக் கட்டிடத்தின் மொத்த உயரம் 179 மீட்டர்கள் ஆகும். 37 மாடிகளைக் கொண்ட இத்தாச்சிக் கோபுரம், 25,980 சதுர மீட்டர்கள் (279,600 சதுர அடிகள்) வாடகைக்கு விடத்தக்க தளப்பரப்பை உள்ளடக்குகிறது. இதில் உள்ள நிறுவனங்களுள் இத்தாச்சி, அமெரிக்கன் எக்சுப்பிரசு ஆகியவ அடங்குகின்றன. 

## மேற்கோள்கள்

பகுப்பு:சிங்கப்பூரில் உள்ள வானளாவிகள்
சென்னை மாவட்டத்திலுள்ள இந்துக் கோயில்களின் பட்டியல்

சென்னை நகரில் பல பழமை வாய்ந்த கோவில்கள் உள்ளன.

## பெரிய கோவில்கள் பட்டியல்

**பழமை வாய்ந்த கோவில்கள்**

## பிற்கால கோவில்கள்

## இவற்றையும் காண்க
* சென்னை மாவட்டத்திலுள்ள சிவாலயங்களின் பட்டியல்

## தகவல் மூலம்

பகுப்பு:சென்னை மாவட்டத்திலுள்ள இந்துக் கோவில்கள்
இலங்கை சீர் நேரம்

thumb|மிசாபூரின் அமைவிடமும் 82.5°&nbsp;E நெட்டாங்கும் இதுவே இலங்கை சீர் நேரத்துக்கான கணிப்பீட்டு புள்ளியாகும்
**இலங்கை சீர் நேரம்** (*Sri Lanka Standard Time*, SLST, **இலங்கை நியம நேரம்**) என்பது இலங்கையின் நேர வலயம் ஆகும். இது கிரீன்விச் இடைநிலை நேரம் அல்லது ஒருங்கிணைந்த அனைத்துலக நேரத்த்தில் இருந்து 5 மணித்தியாலங்கள், 30 நிமிடங்கள் முன்னோக்கியதாகும். (ஒ.ச.நே + 05:30). இம்முறையின் கீழ் கோடைக்கால நேரம் கடைப்பிடிக்கப்படுவது இல்லை.

1880 ஆம் ஆண்டு முதல் இலங்கை சீர் நேரம் காலத்துக்கு காலம் மாற்றப்பட்டது. 1880 இல் இலங்கை சீர் நேரம் ஒசநே+5:30 ஆகவும், 1942 சனவரி மாதம் இரண்டாம் உலகப் போரின் போது யப்பான் இலங்கையை ஆக்கிரமிக்க அண்மித்திருந்த போது இலங்கை சீர் நேரம் ஒசநே+6:00 ஆகவும் 1942 செப்டம்பர் மாதம் UTC+6:30 ஆகவும் மாற்றப்பட்டது. போருக்குக் பின்னதாக 1945ஆம் ஆண்டு அது மீண்டும் ஒசநே+05:30க்கு மாற்றியமைக்கப்பட்டது.

1996 இல் இலங்கையில் அப்போது காணப்பட்ட மின்வழுப் பற்றாக்குறையை நீக்கும் வகையில் 1996 மே 24 நள்ளிரவில் நேரம் ஒசநே+6:30க்கு மாற்றப்பட்டது. 1996 ஆக்டோபர் மாதம் நேரம் ஒசநே+6:00க்கு மாற்றப்பட்டது. ஆனாலும், இலங்கையின் வடக்கே விடுதலைப் புலிகளின் கட்டுப்பாட்டில் இருந்த பகுதிகளில் ஒசநே+05.30 நேரவலயமே தொடர்ந்து கடைப்பிடிக்கப்பட்டு வந்தது.

இலங்கை நேரப்படி 2006 ஏப்ரல் 15 ஆம் நாள் 00:00 மணியானபோது அது இந்திய சீர் நேரத்துடன் ஒன்றுமாறு ஒசநே+05.30 ஆக மாற்றியமைக்கப்பட்டது.

இலங்கையில் இரண்டாம் உலகப் போர்க் காலத்தில் பகலொளி சேமிப்பு நேரம் நடைமுறையில் இருந்து வந்தது. ஆனால் அதன் பின்னர் அம்முறை கடைப்பிடிக்கப்படுவதில்லை.

## இவற்றையும் பார்க்க
இந்திய சீர் நேரம்

## மேற்கோள்கள்

## வெளி இணைப்புகள்
* இலங்கை நியம நேர அதிகாரபூர்வ இணையதளம் 

பகுப்பு:இலங்கை
பகுப்பு:நாடு வாரியாக நேர வலயங்கள்
பகுப்பு:இலங்கையின் புவியியல்
இட்டா

**இட்டா**, அல்லது **ǃXóõ**, (ஆங்கிலம்: Taa) பொட்ஸ்வானாவில் பேசப்படும் ஒரு மொழியாகும். இம்மொழியில் அதிகமாக பேச்சு ஒலிகள் இடம் பெற்றுள்ளது. ஒரு வழக்கில் 58 மெய்யெழுத்துக்கள், 31 உயிரெழுத்துக்கள் உள்ளதுடன் நான்கு ஒலிக்குறிகள் உள்ளன. மற்றொரு வழக்கில் 87 மெய்யெழுத்துக்கள், 20 உயிரெழுத்துக்கள் உள்ள உள்ளதுடன் இரண்டு ஒலிக்குறிகள் உள்ளன.

2002ஆம் ஆண்டில் பொட்ஸ்வானாவில் 4000 பேர்களும் நமீபியாவில் 200 பேர்களும் இம்மொழியை பேசி வந்தனர்.

## வெளி இணைப்பு

பொட்ஸ்வானாவின் மொழி

பகுப்பு:ஆப்பிரிக்க மொழிகள்
கட்டிடத் தகவல் மாதிரியாக்கம்

**கட்டிடத் தகவல் மாதிரியாக்கம்** (Building Information Modelling) கட்டிடம் ஒன்றின் இருப்புக்காலம் முழுவதும் அது தொடர்பான தரவுகளை உருவாக்கி அவற்றை மேலாண்மை செய்யும் ஒரு வழிமுறையாகும். பொதுவாக இதற்கு, முப்பரிமாண, உடன்நிகழ், இயங்குநிலைக் கட்டிட வரைபட மாதிரிகளை உருவாக்கும் மென்பொருள்கள் பயன்படுகின்றன. இத்தகைய மாதிரிகளில், குறிப்பிட்ட கட்டிடம் தொடர்பான வடிவ அமைப்பு, இடத்தொடர்புகள், புவியியல் தகவல்கள், கட்டிடக் கூறுகளின் கணிய அளவுகள், இயல்புகள் என்பன பொதித்து வைக்கப்படுகின்றன. 

## தோற்றம்
ஜார்ஜியா தொழில்நுட்ப நிறுவனத்தைச் சேர்ந்த சார்லசு ஈசுட்மன் என்பார் 1970 களின் பிற்பகுதியில் இருந்து தான் எழுதிய நூலிலும், கட்டுரைகளிலும் "கட்டிட உற்பத்தி மாதிரி" என்னும் தொடரைப் பரவலாகப் பயன்படுத்தி வந்தார். பொறியியலில், "தரவு மாதிரி" அல்லது "தகவல் மாதிரி" என்னும் பொருள் தரக்கூடிய இச் சொற்றொடர் "கட்டிடத் தகவல் மாதிரி" என்பதற்கு ஒத்த பொருள் கொண்டது எனக் கருதும் ஒரு பகுதியினர் ஈசுட்மனே இக் கருத்துருவை முதலில் பயன்படுத்தியவர் என்கின்றனர். எனினும், தகவல் பரிமாற்றம், அதன் பல்லிடப் பயன்பாடு என்பவற்றின் வசதிக்காக கட்டிட வழிமுறைகளை "எண்ணிய" (digital) வடிவில் கொடுப்பதற்கான பெயராக, கட்டிடத் தகவல் மாதிரியாக்கம் என்பதைப் பரவலாக உலகுக்கு அறியப்படுத்தியவர் ஜெரி லைசேரின் என்பவரே எனப் பொதுவாக ஏற்றுக்கொள்ளப் படுகின்றது. இவரும், வேறு பலரும் கட்டிடத் தகவல் மாதிரியாக்கம் கிராபிசாஃப்ட் நிறுவனத்தின் "ஆர்க்கிகாட்" என்னும் மென்பொருள் பயன்படுத்திய மெய்நிகர் கட்டிடக் கருத்துருவின் கீழேயே 1987ஆம் ஆண்டில் முதன் முதலில் நடைமுறைப் படுத்தப்பட்டது என்கின்றனர்.

## மேற்கோள்கள்

பகுப்பு:கணினி உதவு வடிவமைப்பு
பகுப்பு:கட்டிடப் பொறியியல்
பகுப்பு:கட்டிடக்கலை
ஆர்க்கிகாட்

**ஆர்க்கிகாட்** (*ArchiCAD*) என்பது ஒரு கட்டிடக்கலை சார்பான கட்டிடத் தகவல் மாதிரியாக்கக் கணினி உதவு வடிவமைப்பு மென்பொருள் ஆகும். மக்கின்டோசு, வின்டோசு ஆகிய இயங்கு தளங்களில் செயல்படக்கூடிய இது அங்கேரி நாட்டைச் சேர்ந்த கிராபிசாஃப்ட் என்னும் நிறுவனத்தினால் உருவாக்கப்பட்டது.

தொடக்க ஆப்பிள் மக்கின்டோசில் இயங்குவதற்காக இதனை உருவாக்கும் வேலைகள் 1982 ஆம் ஆண்டில் தொடங்கப்பட்டன. தனியாள் கணினிகளில் முப்பரிமாண வரைபடங்களை வரையப் பயன்படுத்தக்கூடிய முதல் கணினி உதவு வடிவமைப்பு மென்பொருள் "ஆர்க்கிக்காட்"டே எனக் கருதப்படுகிறது. இன்று இம் மொன்பொருளை 100,000 க்கும் மேற்பட்ட கட்டிடக்கலைஞர்கள் தமது கட்டிட வடிவமைப்பு வேலைகளில் பயன்படுத்தி வருகின்றனர்.

## மேற்கோள்கள்

பகுப்பு:கணினி உதவு வடிவமைப்பு
பகுப்பு:கட்டிடத் தகவல் மாதிரியாக்கம்